- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Fum dens la Rafinăria Petromidia din Năvodari. S-a activat planul roşu de intervenţie / Mai multe persoane, evacuate
Au fost degajări mari de fum, vineri dimineaţa, la Rafinăria Petromidia din Năvodari.
Imagini de arhivă
Autorităţile sunt în alertă. În sprijinul echipajelor care intervin la faţa locului, a fost trimisă şi autospeciala transport roboţi de la ISU BIF.
Totodată, alte 4 maşini de stingere din cadrul ISU IL (2) şi ISU CL (2) vor interveni în sprijinul colegilor din ISU CT.
Este semnalat un eveniment la Rafinăria Petromidia din Năvodari, cu degajări foarte mari de fum.
La nivelul judeţului Constanţa a fost activat Planul Roşu de Intervenţie, care presupune suplimentarea resurselor medicale la faţa locului.
Pentru eficientizarea misiunii de răspuns, salvatorii intervin cu 6 maşini de stingere, două autoscări şi 3 ambulanţe SMURD.
UPDATE:
Pompierii din cadrul ISU Constanţa spun că a fost vorba de o explozie la Rafinărie.
Din fericire, explozia nu a fost urmată de incendiu.
Deocamdată nu se ştie dacă au fost victime în urma deflagraţiei.
UPDATE: 20 de persoane au fost evacuate în urma exploziei de la Petromidia
Potrivit ISU Constanţa, au fost evacuate 20 de persoane după explozia de la Rafinăria Petromidia Năvodari.
Până la acest moment nu sunt raportate victime.
Pompierii mai spun că restul personalului s-a autoevacuat în zona de adunare, pe platformă.
Flacăra a fost stinsă, iar la ora transmiterii ştirii, se acţionează pentru stingere.
Sunt degajări mari de fum vineri dimineaţa la Rafinăria Petromidia din Năvodari. Autorităţile sunt în alertă.
UPDATE:
Pentru evenimentul de la Petromidia se deplasează în sprijin o autospecială de stingere cu apă şi spumă din cadrul Detaşamentului de pompieri Slobozia şi o autospecială de stingere cu apă şi spumă din cadrul Staţiei de pompieri Feteşti.
Flacăra a fost stinsă.
Se acţionează pentru răcire.
Până acum nu avem victime.
UPDATE: O aprindere în instalaţia de Hidrofinare Benzină, cauza exploziei de la Rafinăria Petromidia
Potrivit unui comunicat transmis de Departamentul de Comunicare şi Relaţii Publice KMG International, după explozia de la Rafinăria Petromidia din Năvodari, în prezent, Rompetrol Rafinare desfăşoară revizia generală a rafinăriei Petromidia. Astfel, activităţile şi operaţiunile sunt oprite pentru lucrări de mentenanţă, recertificarea şi modernizarea a unităţilor de producţie.
"Pe fondul acestora, în această dimineaţă, a avut loc o aprindere în instalaţia de Hidrofinare Benzină (HB). Aceasta a fost stinsă şi nu existe victime, situaţia fiind sub controlul forţelor de intervenţie, care în aceste momente răcesc instalaţia, conform procedurilor specifice", se arată în comunicatul de presă citat.
Au fost degajări mari de fum vineri dimineaţa la Rafinăria Petromidia din Năvodari, după o explozie care nu a fost urmată de incendiu.
Nu au fost raportate victime.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO
GANDUL.RO